Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: nyugellátásról szóló 1997. évi LXXXI. törvény (Tny.), valamint az 1997. január 1-jétõl hatályos, az öregségi nyugdíjkorhatár emelésérõl és az ezzel összefüggõ törvény módosításáról rendelkezõ 1996. évi LIX. törvény (Önytv.) a végrehajtás során számos problémát vetett fel. Az Országos Nyugdíjbiztosítási Fõigazgatóság (ONYF) a jogbizonytalanság
Paragraph Index: 259

nyugellátásról szóló 1997. évi LXXXI. törvény (Tny.), valamint az 1997. január 1-jétõl hatályos, az öregségi nyugdíjkorhatár emelésérõl és az ezzel összefüggõ törvény módosításáról rendelkezõ 1996. évi LIX. törvény (Önytv.) a végrehajtás során számos problémát vetett fel. Az Országos Nyugdíjbiztosítási Fõigazgatóság (ONYF) a jogbizonytalanság felszámolása érdekében különbözõ idõben kiadott állásfoglalásai azonban egymással ellentétesek voltak. A panaszos nem tudja bizonyítani, hogy 55 éves kora betöltésekor be kívánta nyújtani az öregségi nyugdíj igényét. A vizsgálat, valamint az Önytv. alkalmazását érintõ korábbi vizsgálatok tapasztalatai azt mutatták, hogy nem kizárt annak lehetõsége, hogy a nyugdíjbiztosítási igazgatóságok átvették a panaszosok nyugdíj igényét. Amennyiben 55. életéve betöltésétõl került volna megállapításra a panaszos öregségi nyugdíja, vagy bizonyítani tudta volna, hogy valóban be kívánta nyújtani az igényét 10 hónappal elõbb, havonta lényegesen magasabb összegû ellátásra lett volna jogosult. Az országgyûlési biztos a vizsgálat eredményeképpen megállapította: a tisztességes eljáráshoz való joggal összefüggõ visszásságot okozott, hogy a jogalkalmazási problémák miatt az átmeneti járadékban részesülõ, az öregségi nyugdíjra 55 éves kora betöltésétõl jogosult nõ ellátásának folyósítása nem került megszüntetésre, továbbá nem kapott tájékoztatást az öregségi nyugdíjra jogosultságáról. A feltárt alkotmányos jogokkal kapcsolatos visszásság orvoslása érdekében az országgyûlési biztos felkérte a fõigazgatót, hogy vizsgálja meg a panaszos problémájának saját hatáskörben történõ megoldási lehetõségét. Az ONYF fõigazgatója az ajánlást elfogadta, és intézkedett a panaszos öregségi nyugdíjának, az 55. életéve betöltésének napjától visszamenõleg történõ megállapításáról. A vizsgálat eredménnyel zárult. OBH 1692/2002. Az egészséges környezethez, az élethez, valamint a tulajdonhoz való alkotmányos jogokat folyamatosan és közvetlenül veszélyezteti a községen áthaladó jelentõs teherforgalom, valamint az ennek következményeként jelentkezõ bûz, zaj és a lakosokra veszélyes közlekedési helyzet. Bogyiszlói panaszos a községben zajló a jelentõs tehergépjármû-forgalom káros hatásait sérelmezte. Elõadta, hogy a Duna-parton létesített kikötõhöz a község belterületén vezet át az út, ezt használják a teherautók is. A problémával a település polgárai az önkormányzathoz fordultak, de véleményük szerint a beadványukban foglaltak megoldása érdekében az önkormányzat és a Tolna Megyei Közútkezelõ Kht. (közútkezelõ kht.) nem nyújtott számukra megfelelõ segítséget. Az országgyûlési biztos megállapította, hogy a teherforgalom káros hatásait az ügyben eljáró hatóságok forgalomkorlátozással próbálták csökkenteni. Mivel a megnövekedett teherforgalom nemcsak Bogyiszlót, hanem más környezõ településeket is érinti, 2001-ben Bogyiszló, Fadd és Tolna települések közös tanulmánytervet készíttettek a teherforgalom településekrõl történõ kivezetésére. Az elkerülõ út terve azonban, nem került be az Országos Közútfejlesztési Koncepció 15 éven belül megvalósítandó tervei közé. 2001 augusztusában megkezdõdött a Szekszárdi-híd és a hídhoz vezetõ út építése Bogyiszló határában, amely tovább növelte a községet terhelõ tehergépjármû-forgalmat. A jelentõs teherforgalom miatt a községi utakban állagromlás következett be, ezért az utak tulajdonosai, az önkormányzat és a közútkezelõ kht. gondoskodtak az utak újra aszfaltozásáról. Az önkormányzat és a közútkezelõ kht. közösen próbálnak enyhíteni a kialakult helyzeten az út karbantartásával, a burkolat javításával, valamint a területi sebességszabályozás bevezetésével. A két hatóság az állampolgárok csoportjának beadványával kapcsolatban eljárt, eljárásuk miatt alkotmányos joggal összefüggõ visszásságra utaló körülmény nem merült fel. A lakossági panaszok jogosságát mindkét hatóság elismerte, de azok enyhítésére megfelelõ megoldást csak az elkerülõ út megépítése jelentene. A hatóságok elismerték,

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes